PREMIS PER EL DIA MUNDIAL SENSE DROGUES 2023
21 de juny de 2023

Carcaixent

21/06/2023

Per tal de reforçar l'acció i la cooperació per aconseguir l'objectiu d'un món lliure de l'ús indegut de drogues, cada 26 de juny l'Oficina de les Nacions Unides promou la celebració d'un Dia Internacional contra les Drogues.

A Carcaixent, entre les diferents propostes que es realitzen al llarg de l'any, es convoca este concurs de dibuix amb tal de sensibilitzar al professorat i a l'alumnat de secundària  dels problemes que ocasiona el consum de drogues, fent èmfasi en els derivats del cànnabis.

El motiu de focalitzar el concurs en esta substància es deu a que es tracta de la primera droga il·legal de consum entre la població juvenil i  del que, cada vegada més, hi ha més permissivitat social.